
DR.30.4.2008  
 

 

81 

Tuan Yang di-Pertua:  Kasi laluan, Batu Pahat? 

Datin Seri Dr. Wan Azizah Wan Ismail [Permatang Pauh]:  Silakan Batu Pahat.   

Dr. Haji Mohd. Puad Zarkashi [Batu Pahat]:  Terima kasih Yang Berhormat 
Permatang Pauh.  Pertama saya hendak ambil kesempatan hendak ucap tahniah kerana 
dilantik sebagai Ketua Pembangkang dan menjadi satu sejarah kepada negara kita, wanita 
menjadi Ketua Pembangkang.  Yang kedua, cuma hendak tanya sahaja.  Dengan 
kemenangan Parti Keadilan tersebut, apakah ada cadangan Parti Keadilan untuk menukar 
logonya kepada logo baru untuk melihatkan keadilan PKR yang lebih futuristik?  

Datin Seri Dr. Wan Azizah Wan Ismail [Permatang Pauh]:  Alhamdulillah, saya 
ingat logo Keadilan itu memang cantik, [Ketawa] [Tepuk] tidak perlu diubah-ubah – lambang 
mata.   

Tuan Yang di-Pertua, yang pertama sekali yang ingin saya kemukakan sebagai 
memulakan tugas rasmi saya sebagai Ketua Pembangkang dalam Dewan yang mulia ini 
ialah dengan ikhlasnya saya meminta kerajaan, saya memohon kerajaan agar 
membebaskan semua tahanan Akta Keselamatan Dalam Negeri [Tepuk] dengan segera 
tanpa syarat atau bicarakan mereka dalam mahkamah terbuka jika terdapat sebarang 
dakwaan terhadap mereka.   

Sejak diperkenalkan pada tahun 1960, Akta ISA telah menjadi alat yang paling 
berkuasa bagi pihak eksekutif untuk menahan seseorang individu atau kumpulan tanpa 
bicara.  ISA juga menyekat kebebasan individu dan meningkatkan kuasa eksekutif serta 
melemahkan kuasa mahkamah dari menyemak sebarang ketidakadilan, selain menjadi 
ancaman terhadap hak asasi manusia. ISA juga mempunyai kesan terhadap masyarakat 
sivil dan ianya menjejaskan kegiatan dan penglibatan politik di Malaysia.  ISA sering kali 
digunakan untuk menyekat aktiviti politik, bukan sahaja politik, akademik, sosial serta 
mencengkam pandangan badan-badan bukan kerajaan dan parti-parti politik.  

Dengan ugutan dan ancaman penggunaan ISA, ia juga sering disalahgunakan 
untuk mempertahankan kepentingan mereka yang berkuasa dan bukan untuk kepentingan 
keselamatan negara.  Saya ingin menarik perhatian Ahli-ahli Yang Berhormat bahawa sejak 
ISA digubal dan dijadikan akta, bilangan mereka yang pernah ditahan di bawah ISA kini 
sudah mencecah angka seramai 10,711 orang.  Kesemuanya ditahan tanpa bicara.   

Dalam pengamatan kami, kini terdapat seramai 70 orang yang sedang ditahan di 
bawah ISA di Kem Tahanan Kamunting.  Tahanan-tahanan tersebut dilabelkan sebagai JI, 
Jemaah Islamiah seramai 29 orang, Darul Islam – 17 orang, dokumen palsu dan syiling – 8 
orang, ejen perisik asing – 7 orang, Hindraf – 5 orang, Gerakan Pemisah Thai – 2 orang, 
nuklear – 1 orang dan pendatang tanpa izin – 1 orang.  Melalui Dewan ini, pertamanya 
kerajaan dituntut supaya membebaskan semua tahanan ISA dengan segera tapa sebarang 
syarat atau dakwakan mereka di mahkamah terbuka [Tepuk] jika terdapat sebarang 
tuduhan menurut undang-undang. 

Dato’ Haji Tajuddin Abdul Rahman [Pasir Salak]:  Tuan Yang di-Pertua, minta 
laluan.  Tuan Yang di-Pertua... 

Datin Seri Dr. Wan Azizah binti Wan Ismail [Permatang Pauh]:  Saya habiskan 
ini sekejap ya.  Keduanya, kerajaan dituntut...  

Dato’ Haji Tajuddin Abdul Rahman [Pasir Salak]:  Pasir Salak minta laluan. 

Datin Seri Dr. Wan Azizah binti Wan Ismail [Permatang Pauh]: ...supaya 
menutup Kem Tahanan Kamunting di Taiping.   

Dato’ Haji Tajuddin Abdul Rahman [Pasir Salak]:  Pasir Salak minta laluan. 

Datin Seri Dr. Wan Azizah binti Wan Ismail [Permatang Pauh]:  Sekejap.  Saya 
tahu Yang Berhormat duduk di tempat situ.  Sekejap saya habiskan. 

Tuan Yang di-Pertua:  Duduk dahulu.  Sila. 

Datin Seri Dr. Wan Azizah binti Wan Ismail [Permatang Pauh]:  Terima kasih 
Tuan Yang di-Pertua.  Keduanya, kerajaan dituntut supaya menutup Kem Tahanan 



81. Tuan Yang di-Pertua: Kasi laluan, Batu Pahat?. Datin Seri Dr. Wan Azizah Wan Ismail [Permatang Pauh]: Silakan Batu Pahat. Dr. Haji Mohd. Puad Zarkashi [Batu Pahat]: Terima kasih Yang Berhormat Permatang Pauh. Pertama saya hendak ambil kesempatan hendak ucap tahniah kerana dilantik sebagai Ketua Pembangkang dan menjadi satu sejarah kepada negara kita, wanita menjadi Ketua Pembangkang. Yang kedua, cuma hendak tanya sahaja. Dengan kemenangan Parti Keadilan tersebut, apakah ada cadangan Parti Keadilan untuk menukar logonya kepada logo baru untuk melihatkan keadilan PKR yang lebih futuristik?. Datin Seri Dr. Wan Azizah Wan Ismail [Permatang Pauh]: Alhamdulillah, saya ingat logo Keadilan itu memang cantik, [Ketawa] [Tepuk] tidak perlu diubah-ubah- lambang mata. Tuan Yang di-Pertua, yang pertama sekali yang ingin saya kemukakan sebagai memulakan tugas rasmi saya sebagai Ketua Pembangkang dalam Dewan yang mulia ini ialah dengan ikhlasnya saya meminta kerajaan, saya memohon kerajaan agar membebaskan semua tahanan Akta Keselamatan Dalam Negeri [Tepuk] dengan segera tanpa syarat atau bicarakan mereka dalam mahkamah terbuka jika terdapat sebarang dakwaan terhadap mereka. Sejak diperkenalkan pada tahun 1960, Akta ISA telah menjadi alat yang paling berkuasa bagi pihak eksekutif untuk menahan seseorang individu atau kumpulan tanpa bicara. ISA juga menyekat kebebasan individu dan meningkatkan kuasa eksekutif serta melemahkan kuasa mahkamah dari menyemak sebarang ketidakadilan, selain menjadi ancaman terhadap hak asasi manusia. ISA juga mempunyai kesan terhadap masyarakat sivil dan ianya menjejaskan kegiatan dan penglibatan politik di Malaysia. ISA sering kali digunakan untuk menyekat aktiviti politik, bukan sahaja politik, akademik, sosial serta mencengkam pandangan badan-badan bukan kerajaan dan parti-parti politik. Dengan ugutan dan ancaman penggunaan ISA, ia juga sering disalahgunakan untuk mempertahankan kepentingan mereka yang berkuasa dan bukan untuk kepentingan keselamatan negara. Saya ingin menarik perhatian Ahli-ahli Yang Berhormat bahawa sejak ISA digubal dan dijadikan akta, bilangan mereka yang pernah ditahan di bawah ISA kini sudah mencecah angka seramai 10,711 orang. Kesemuanya ditahan tanpa bicara. Dalam pengamatan kami, kini terdapat seramai 70 orang yang sedang ditahan di bawah ISA di Kem Tahanan Kamunting. Tahanan-tahanan tersebut dilabelkan sebagai JI, Jemaah Islamiah seramai 29 orang, Darul Islam- 17 orang, dokumen palsu dan syiling- 8 orang, ejen perisik asing- 7 orang, Hindraf- 5 orang, Gerakan Pemisah Thai- 2 orang, nuklear- 1 orang dan pendatang tanpa izin- 1 orang. Melalui Dewan ini, pertamanya kerajaan dituntut supaya membebaskan semua tahanan ISA dengan segera tapa sebarang syarat atau dakwakan mereka di mahkamah terbuka [Tepuk] jika terdapat sebarang tuduhan menurut undang-undang. Dato' Haji Tajuddin Abdul Rahman [Pasir Salak]: Tuan Yang di-Pertua, minta laluan. Tuan Yang di-Pertua... Datin Seri Dr. Wan Azizah binti Wan Ismail [Permatang Pauh]: Saya habiskan ini sekejap ya. Keduanya, kerajaan dituntut... Dato' Haji Tajuddin Abdul Rahman [Pasir Salak]: Pasir Salak minta laluan. Datin Seri Dr. Wan Azizah binti Wan Ismail [Permatang Pauh]: ...supaya menutup Kem Tahanan Kamunting di Taiping. Dato' Haji Tajuddin Abdul Rahman [Pasir Salak]: Pasir Salak minta laluan. Datin Seri Dr. Wan Azizah binti Wan Ismail [Permatang Pauh]: Sekejap. Saya tahu Yang Berhormat duduk di tempat situ. Sekejap saya habiskan. Tuan Yang di-Pertua: Duduk dahulu. Sila. Datin Seri Dr. Wan Azizah binti Wan Ismail [Permatang Pauh]: Terima kasih Tuan Yang di-Pertua. Keduanya, kerajaan dituntut supaya menutup Kem Tahanan.